b'\n_START_ARTICLE_\nPen\xc3\xadnsula de Corea\n_START_SECTION_\nConquesta mongola\n_START_PARAGRAPH_\nEls mongols van conquerir la capital coreana Kai-syeng (nord-est de la moderna Se\xc3\xbcl) el desembre del 1231, i el pa\xc3\xads va quedar sota protectorat mongol, governat per 72 darugatchi, per\xc3\xb2 aquestos foren massacrats el 1232 per ordre del rei de Corea Ko-tjong, que es va refugiar tot seguit a l\'illot de Kang hua, a l\'oest de Se\xc3\xbcl (juliol del 1232)._NEWLINE_L\'ex\xc3\xa8rcit mongol d\'Ogodai, que va anar a la Xina contra la dinastia Song el 1236, es va dividir en quatre parts, una de les quals va anar a ocupar s\xc3\xb2lidament Corea (1236), per\xc3\xb2 la cort coreana es va mantenir a l\'illot i encara que despr\xc3\xa9s de 1241 va enviar ambaixades declarant el seu vassallatge, va restar durant trenta anys sense control.\n_START_SECTION_\nGuerra entre Corees\n_START_PARAGRAPH_\nDurant la guerra freda que va enfrontar el bloc comunista i el bloc capitalista arreu del m\xc3\xb3n, Corea es va dividir en dos estats. La Guerra de Corea no va ser nom\xc3\xa9s civil, sin\xc3\xb3, i principalment, una guerra internacional._NEWLINE_Estats Units va entrar a la guerra quan l\'URSS de Stalin va intentar ocupar territoris de l\'est d\'Europa; l\'URSS havia dit als sectors capitalistes mundials que no volia expandir el comunisme pel m\xc3\xb3n, i aquests es van creure aquest canvi de rumb portat a terme durant l\'estalinisme. La por dels capitalistes davant "l\'amena\xc3\xa7a roja" va tornar a aflorar quan l\'URSS va voler annexionar-se territoris com altres estats vencedors de la guerra van fer (aliats). EUA, per\xc3\xb2, va veure en aquesta acci\xc3\xb3 un proc\xc3\xa9s terrible per a la vella Europa, l\'entrada del bloc comunista. EUA, que ja havia intervingut al Pac\xc3\xadfic en altres ocasions, en contradicci\xc3\xb3 amb la seva pol\xc3\xadtica a\xc3\xafllacionista, va iniciar la guerra freda al bloc oposat._NEWLINE_Els dos blocs, sobretot l\'URSS i EUA, van iniciar una guerra cruenta per\xc3\xb2 deslocalitzada i sovint m\xc3\xa9s diplom\xc3\xa0tica que violenta (els m\xc3\xadssils de Cuba, etc.) a altres estats. S\'iniciava la guerra freda que acabaria donant com a vencedor els EUA._NEWLINE_La guerra a Corea entre els dos blocs va fer que el pa\xc3\xads es divid\xc3\xads en dos estats. Corea del Nord, recolzada, afavorida i manada per l\'URSS, i Corea del Sud, un estat amb pocs recursos a qui EUA va donar suport i que va voler expandir al nord. Els dos sistemes volien ser hegem\xc3\xb2nics en els dos estats, per\xc3\xb2 la guerra no va aconseguir cap vencedor, ans al contrari, va aconseguir dividir un estat en dos pa\xc3\xafsos tan diferents (comunista el nord, i capitalista Corea del Sud) que encara no s\'han tornat a reconciliar i a unir des de llavors.\n_START_SECTION_\nEl cas d\'Alemanya i la possible uni\xc3\xb3 dels dos estats\n_START_PARAGRAPH_\nMentre que la RFA i la RDA s\'unien en un estat (capitalista), les dues Corees no debaten res i cada cop se separen m\xc3\xa9s. La seva hist\xc3\xb2ria \xc3\xa9s comuna, per\xc3\xb2 la guerra les fa irreconciliables, els dos sistemes \xc3\xa9s gaireb\xc3\xa9 impossible que convisquin junts, i fins que un d\'aquests sistemes no caigui en un dels dos estats no es podran unir; encara que el nord sigui un estat tancat, el comunisme que es porta all\xc3\xa0 seguint les teories de la societat justa que propagava Marx dista molt d\'aix\xc3\xb2, m\xc3\xa9s aviat ha esdevingut una dictadura personalista aut\xc3\xa0rquica, que no d\'economia comunista o planificadora. O dit d\'una altra manera, que al m\xc3\xb3n no hi ha comunisme ni la seva fi en el nord pot ser el causant d\'una possible uni\xc3\xb3 entre els dos estats; \xc3\xa9s la caiguda de la dictadura o dels "residus" dictatorials del nord els que han de caure perqu\xc3\xa8 la societat del sud i els germans del nord tornin a conviure, si aix\xc3\xad ho decideixen i volen, en un estat \xc3\xbanic.\n_START_SECTION_\nCorea del Sud\n_START_PARAGRAPH_\nCorea del Sud \xc3\xa9s un dels "dracs asi\xc3\xa0tics" pel seu creixement econ\xc3\xb2mic dut a terme durant la dictadura._NEWLINE_Actualment, la societat (confucionista com sempre) s\'est\xc3\xa0 liberalitzant; aix\xc3\xb2 s\xc3\xad, sense deixar de banda la seva personalitat i hist\xc3\xb2ria caracter\xc3\xadstica; encara que alguns experts en viatges diuen que la modernitat i la tradici\xc3\xb3 no estan reconciliats a Corea del Sud i que aix\xc3\xb2 la fa especial._NEWLINE_Algunes coses que ens arriben de Corea s\xc3\xb3n algunes pel\xc2\xb7l\xc3\xadcules com Host. El CEII de la UAB fa cursos sobre cinema sud-core\xc3\xa0 per tal d\'entendre la tradici\xc3\xb3 coreana i la seva forma de viure.\n_START_SECTION_\nFonts\n_START_PARAGRAPH_\n"El cinema core\xc3\xa0 com a expressi\xc3\xb3...", curs del CEII de la Universitat de Bellaterra (UAB, 2006 - 2007).'